mteb/NusaParagraphEmotionClassification huggingface dataset:
Kleptomania ntu mencurinye karena penyakit gangguan psikologisnya termasuk gangguan emosi, dan perilaku yang jarang terjadi. Meski begitu, ada beberape faktor yang bisa meningkatkan risiko seseorang mengalami kleptomania, ya ntu, memiliki keluarga dengan riwayat kleptomania, kecanduan alkohol, atau penyalahgunaan narkoba. Menderita gangguan mental lain, seperti depresi, gangguan bipolar, gangguan kecemasan, atau gangguan kepribadian. Kleptomania berbeda dengan pencurian yang dilandasi motif kriminal. Sejumlah gejala, dan tanda yang menjadi karakteristik kleptomania ya ntu penderita kleptomania biasanye kagak bisa menolak dorongan untuk mencuri meskipun barang yang dicuri merupakan sesuatu yang kagak berharga, atau kagak dibutuhkan oleh penderita. Hal ntu berbeda dengan pencurian kriminal yang mencuri barang berharga dan bernilai tinggi, yang bertujuan untuk kepentingan pribadi.
Kalo di fikir-fikir kan jaman sekarang mah udeh enak, lemari pendingin udeh berbagai macem bentuk dan fungsinye udeh pada canggih. Trus mikir orang dulu tuh nyimpen makanan nyang cepet basi gimana. Akhirnye cari-cari tau lah gimana si orang dulu nyimpen daging-dagingan. Teryata buat nyimpennya tuh daging mesti dilumurin ama garem, abis itu dijemur biar dagingnye kering. Ya sama ajalah kaya bikin ikan asin, kan ikan asin kalo ga di taro kulkas kan juga gapapa. Cuman kalo makanan udeh mateng mah pasti busuk-busuk juga. Karna kan pasti ada bakteri nyang nempel trus bikin makanan jadi busuk dah kaga sanggup dah kalo buat bersihin makanan nyang busuk.
Sêudah momèn ngêjêngahin têrjadi, kêgêlisahan bakal ngêningkat pada sêbagian orang. Buat ngantêngin diri, tariklah napas dalêm-dalêm ama pontên kêmbali situasinyah. Lalu, ontong ngêja diri êluh ngêjadi tontonan. Wayah momèn ngêjêngahin têrjadi, sêbaèknyah êluh ora gêgêrawakan, ngêjêrit-jêrit, ngêlariin diri dêngan bêsimbah aèr mata, atau mèwèk ngêraung-raung di dêpan umum. Mangkin digêdé-gêdéin, kêjadian ngêjêngahin onoh bakal mangkin kêtancêp di dalêm ingêtan orang-orang. Bêrikutnyah, yakinin diri bahwa kêjadian onoh ora kêbangêtan ngêjêngahin. Kalu êluh ngêlupainnyah ama ngêyakinin diri bahwa onoh ora ngêjêngahin, êluh ora bakal ngêrasa jêngah. Sêudah pêristiwa ngêjêngahin têrjadi, lakuinlah sêsuatu buat ngêlupainnyah. Alihin pêratian pada aktipitas nyang nyêgah êluh bêpokus pada pêristiwa ngêjêngahin onoh. Sêlanjutnyah, ambil pêlajaran dari pêristiwa ngêjêngahin onoh.
Nyang namenye ayam, mao ntu peliharaan ato bukan, kalo berak biasenye di mane-mane, tapi seringnye nyang deket-deket ame rerumputan. Kudu diinget, rerumputan liar mungkin bangat tumbuh di sekitar rume kite, apelagi kalo jarang diurus. Kalo ude beginih, rumput liar kudu buru-buru dipangkas ato dirapiin, tapi bae-bae nemu jackpot pas lagi ngaritnye. Kek nyang disebut di atas tadi, ayam bise aje berak di sekitaran rumput liar ntu. Nah, kalo ude ngarit, terus tangan kiri, nyang kebagian tugas megangin rumput, ujug-ujug ngerase megang nyang lembek-lembek dan bau, ade baenye kudu cepet-cepet mastiin ntu tai kotok ato bukan. Soalnye, kalo tai kotok entu ude kepegang, buset, ngilangin baunye bise butuh tuju ari tuju malem ndiri. Make sabun juge kudu bekali-kali. Kalo di sonoh ade cairan wewangian nyang bole kena kulit, kek sampo ato conditioner, pake aje buat bantu ngilangin baunye.
Kalo di posisi kagak salah, tapi ujug-ujug diancem emang nyebelin bangat, sih. Apelagi kite di posisi mao ngebela buat kebeneran. Rase takut enih palid dan dirasain ame banyak orang kalo di kondisi nyang same. Cuman, kite arus bise besuara buat diri kite sendiri. Bahasa kerennye bocah jaman karang, mah, kite kudu spik ap! Orang nyang ngasi anceman ntu diibaratin kek anjing ngegong-gong. Ntu hewan bakal terus ngegong-gong ampe kite kasi daging ke die alis cuman bakal diem kalo kite kasi ape nyang die mao. Kalo udeh dikasi kagak ngejamin juge ntu anjing berenti ngegong-gong. Pasti bakal ngegong-gong lagi gegara nganggep kite sumber makanan die. Nah, di kasus enih, jan mao ngasi "daging" ato hal nyang dipengen ame pengancem. Soalnye, die pasti bakal terus-terusan begitu. Kite anggep lewat aje "gong-gongan" enoh pengancem bari cari "tali" biar die kagak bise ngapa-ngapain. Ntar pasti die diem!
Padahal kalo suka sendiri tuh mikir karna suatu saat kite bakalan sendirian. Kalo udeh fikir berlebihan pasti ketakutan malah kalo ngapa-ngapain. Jadi tuh kite malah kaga fokus ama kegiatan, timbulnye cuma rasa takut aje. Kite malah mikirin akhirat terus mulu. Padahal kaga boleh juga kan kalo kite mikirin itu terus jadi malah kaga produktif dah kite di dunia. Cuma biar produktif di dunia kite juga harus mikirin juga masalah akhirat. Kite boleh takut kalo sendirian, tapi jangan ampe kite kebawa tuh karna kan kite punya Allah SWT yang pasti ngelindungin kite. Jadi, rasa takut sebenernye boleh cuma jangan ampe ngalahin rasa takut kite ama yang Maha Kuasa.
Semua orang pasti takut ye ngalamin bencana, cuma kite harus selalu waspada karna bencana tuh dateng kadang kaga nunggu kite siap ngadepinnye. Mangkanye kite juga harus siap supaya kalo paitnye ada bencana kite punya bekel tuh trus kaga jadi sengsara-sengsara amat. Kalo suatu saat ngalamin bencana alam nyang kaga terduga, kite harus siapin ape aja nhang harus kite bawa buat nyelametin diri. Pertama tuh surat-surat berharga, kalo perlu surat-surat berharga tuh taro di satu tempat nyang kite bisa bawa dengam cepet trus gabungan tuh surat-surat pentingnye. Emang kesannye terlalu berlebihan, tapi kite bisa beli tas yang isinye bahan-bahan buat kite bertahan hidup, emang si kaga banyak orang tau, cuma tas itu tuh banyak dijual di toko online.
Pas Jane masih berumur 13 taonan, die ngalamin hal yang traumatis bener. Die dilecehin sama seorang pedofil yang jadi gurunye pas die SMP. Entu bener-bener bikin Jane luka dan sedih bener, sekaligus pengen nyakitin dirinye sendiri karena ngerasa dirinye kotor. Makin lama Jane makin sulit ngendaliin emosinye, sering sedih, cemas dan ketakutan. Setelah beberape bulan, enyaknye Jane ngeh kalo anaknye berubah. Akhirnye Jane dibawa berobat. Ternyate pelecehan yang dialamin Jane lah yang katenye jadi penyebab Jane kayak gini. Bahkan Jane ada kalanye masih suka ngelukain dirinye pas emosinye lagi meledak-ledak. Jadinye sampe Jane dewasa pun die kudu berobat beberape bulan sekali buat bantu Jane ngendaliin trauma dan emosinye.
Liburan sekolah merupakan suatu hal yang paling di tunggu-tunggu bagi semua anak-anak sekolahan atau kuliahan. Biasanye ntu mereka pade udeh atur jadwalnye selama liburan ape aje yang mau dilakuin, misalnye pergi nginep kemane gitu, ape belajar, atau aktivitas lainnye baik yang dilakuin sendirian atau sama temen atau sama keluarga. Pada waktu ntu, liburan kuliah pengen jalan-jalan ke Bromo, tapi pas udeh waktunye udeh deket harinye, ada di berita ntu gunungnye lagi aktif, cuacanye juga lagi kaga bagus. Yaudeh dengan berat hati dibatalinnye lah agenda liburan ke sono. Akhirannye liburannye di ganti pergi ke Jember, karena di ntu kota ada keluarga tinggal di sono, dan katanye di Jember juga asik wisata alamnye. Yaudeh dah tuh kite jalan dari Jakarta ke Surabaya naik kereta barengan sama sodara-sodara. Udeh sampe di Surabaya, lanjut deh dijemput sama supir sodara, udeh naik mobil dari Surabaya sampe Jember. Udeh nyampe di Jember istirahat dulu dah tuh, baru dah malemnye jalan-jalan kulineran, bener-bener seru banget dah rasannye.
Mungkin bêbêrapah orang ora kêbangêtan bêpikir buat ngêrayain ulang taun orang tua, bahkan orang tua dèwèk tumannyah go ora kêbangêtan ingêt atau rèpot ama ari ulang taun mêrèka. Ora ada salahnyah kalu sêsêkali ngêrayain ari ulang taun mêrèka dêngan spèsial. Kadang, buat ngasih kêjutan wayah ulang taun orang tua, êluh ora kudu ngêbêliin hadiah atau kado-kado bêrupa barang-barang mahal. Ada hal-hal sêderhana nyang bisa êluh lakuin kêpada orang tua êluh, tapi ampuh buat ngêjanyah têrkêsan. Misalnyah dêngan cara ngêja sêgêlas tèh manis ama ngucapin sêlamêt ulang taun wayah orang tua êluh bangun molor. Mêski têrkêsan sêdêrhana, hal onoh justru bisa bêrmakna amat dalêm ama ngêja orang tua êluh têrsêntuh. Cobain dah!
Akhir taun 2020 wayah Philipus Adhiatma ngêbuka aplikasi MyTèlkomsel, diah ngêliat ada program tukar poin. Wayah onoh diah isêng ajah nukêrin poinnyah. Eh, ora disangka diah bêrhasil mênangin mobil Honda HRV. Awalnyah diah ora pêrcaya wayah dihubungin ama pêlayanan pêlanggan Tèlkomsel. Tapi, abis diah diarahin buat ngêliat pêngumuman di situs rêsmi Tèlkomsel, diah baru pêrcaya. Sêkêtika diah ngêrasa kagèt campur girang bisa mênangin hadiah utama, apahlagi pêmênang ora dikênain biaya sêpèsèr pun. Sêlanjutnyah, Philipus Adhiatma pêgi kê GraPARI Yogyakarta buat ngêklaim hadiah onoh. Tèlkomsel ngasih aprèsiasi ama pêlanggan sêtianyah nyang wayah ênih mêrupakan sêorang lanang asal Slèman bêrnama Philipus Adhiatma.
Jijik ame kotoran hewan bise jadi hal nyang umum dirasain semue manusie. Bise gegara baunye, bentuknye, ato teksturnye nyang asing buat kite. Biasenye, ekspresi jijik ntu ade nyang mual-mual, kadang ampe oek, mao muntah, ade juge nyang heboh tereak-tereak gegara panik, ato ampe napsu makannye turun. Cuman, rase jijik enih keknye kagak melulu bise diekspresiin gitu aje. Misalnye, lagi bekunjung ke tempat peternakan sapi. Pasti bangat di sonoh banyak kotoran sapi barengan ame tempat tinggal mereka. Kalo ude begini, baenye tahan aje rase jijik, soalnye kotoran sapi buat si peternak ntu sesuatu nyang bemanpaat, walopun wujudnye, baunye, ame teksturnye, ye, kek kotoran pade umumnye. Kotoran enih bise bikin tanah sekitar subur, jadi pakan buat sapi juge bakal seger-seger, dan bedampak bae buat kesehatan sapinye ntu ndiri.
Hewan-hewan nyang kakinye delapan emang ade sensasi bikin takutnye gitu. Enih umum dialamin ame banyak orang, walopun ade juge nyang justru pecinte enih binatang. Biasanye, orang-orang takutnye ame laba-laba ato kagak kalajengking. Due-duenye ditakutin juge umum terjadi. Masalahnye, eni due binatang kalo dateng emang suke ujug-ujug terus kagak ade suara. Makanye banyak nyang kaget, terus jadi takut. Name pobianye arachnophobia. Kalo udeh ngeliat entu due binatang, orang nyang punye pobia enih bisa kena serangan panik, pingsan, keringetnya belebihan, mewek, bahkan ampe jejeritan ketakutan. Ekstremnye, ade orang nyang pobia enih, terus ampe ngebakar rumenye ndiri gegara ade ntu hewan. Meleduknye rasa takut enih emang jadi hal nyang wajar kalo ngederita pobia tetentu.
Udah berapa kali suka ama orang di temen angkatan, tapi kaga pernah ade nyang kebales. Ampe ngerasa diri sendiri tuh orang nyang paling jelek sedunia. Soalnye dari semua temen aye tuh cuma aye nyang kaga pernah pacaran, jangankan pacaran ada nyang demen aja kagak. Sampe akhirnye tuh demen ama senior, trus aye juga kaga berharap banyak si karna di die tuh orang terkenal kaga mungkin juga mao ama aye nyang kaga pernah didemenin orang. Trus pas ade acara LDKS Osis kebeneran aye ikut karna aye tuh perwakilan dari anak PMR. Tuh senior juga ikut, trus ade kesempatan di mana aye ama die tuh jalan berdua karna die nganterin aye pulang abis operasi malem, disitu aye panik banget karna tkaut ketauan aye demen ama die.
Kalu êluh sêring bêjalan kaki dalêm bêraktipitas, têrutama di malêm ari, mungkin êluh sêring bêpikir ada bêbêrapah orang nyang punya niat buruk. Mungkin sêsêorang bakal ngêjar ama ngêjarah harta nyang êluh bawa. Pikiran sêmacêm onoh èmang wajar kêlintas karna ada banyak kêjahatan nyang têrjadi di jalanan, apahlagi pada malêm ari. Mungkin ora sêmuah jalan mênuju rumah êluh sêlalu ramè, mungkin baè ada bêbêrapah têmpat nyang sêpi. Kalu êluh curiga sêsêorang ngintilin êluh, alangkah baèknyah êluh nunda buat ngêliwatin têmpat sêpi. Cobalah masup kê toko atau swalayan nyang ada, têrutama nyang ngêmilikin kamèra pêngawas. Tunggu ampè orang onoh ngurungin niatnyah ngintilin êluh lagi, tunggu ampè mêrèka pêgi. Lèngkah ênih bisa êluh lakuin buat ngindarin tindakan kriminal nyang bisa baè dilakuin olèh orang nyang ngintilin êluh.
Rasanya hari Sabtu dan Minggu adalah hari yang melelahkan lantaran saya harus mengurus mereka di rumah lantaran saat itu saya libur bekerja sehingga peran pengasuh digantikan oleh saya. Saya kira, dengan memiliki waktu setiap Sabtu dan Minggu akan membuat saya bisa dekat dengan anak-anak, nyata nya tidak begitu. Saya terlalu lelah dengan rutinitas pekerjaan kantor sehingga ingin rasanya saat Sabtu dan Minggu istirahat dari semua rutinitas itu. Memang yang mereka tahu adalah bermain, namun apa yang mereka mainkan membuat saya tidak nyaman. lantaran melihat rumah yang berantakan, harus menyuapi mereka yang kadang dilepeh, dan lari ke sana kemari yang membuat makanan berceceran ke lantai. Rasanya menyesal setelah memukul anak, namun ketika emosi dengan mudah juga mengulangi kesalahan itu lagi. Luka batin tidak akan bisa sembuh jika dari individu ya tidak mencoba untuk berdamai dan berubah.
Ketika kite bertemu dan kenal dengan seseorang di dalam idup kite emang kite seharusnye udeh menyiapkan diri buat kudu siap kehilangannye, ntah di tinggal idup atau mati. Seperti halnye sewaktu zaman muda dulu pernah mengalami patah hati yang sangat mendalam. Rasanye sakit bener, mane pas lagi patah hati ntu waktu lagi berjalannye ujian, bagus udeh lagi tinggal ujian praktek sehingga gabegitu sulit, tapi tetep aje ntu hati rasanye lagi gundah gulana banget jadi kaga karuan rasanye, orang yang lagi deket sama aye malah jadian sama orang lain. Kan sakitnye bukan maen dah tuh, tapi emang dari awal aye udeh bilang si kaga ade pacar-pacaran jadi mungkin die ngerasa gimane-gimane kali ye kaga ada kejelasan, jadi die jadian sama yang laen. Kaga salah juga sih die ngelakuin ntu hal, emang kite kaga ada komitmen ape-ape. Makanye emang kudu nurut sama orang tua, akhirnye kena batunye deh tuh, ntu penyesalan pertama aye di dunia percintaan kayanye.
Dulu sebelom ada hp, biar kaga ngerasa sendirian aye bakal nyetel tv biar berasa rame. Kalo aye dianter pulang pan biasanye aye ditungguin tuh ampe tidur, tapi kadang aye suka kaga bisa langsung tidur. Biar Nyak berangkat lagi ke warung trus kaga khawatir ama aye biasanye aye suka pura-pura tidur. Kalo Nyak pergi pan aye suka dikunciin tuh dari dalem, trus lampu dimatiin dah tuh. Nanti kalo udeh Nyak pergi aye nyalain lagi tuh lampu-lampunya, trus nyalain juga tv biar aye kaga kesepian. Ntar kalo sekiranye udeh ngantuk aye matiin lagi tuh tv trus tidur dah. Pas bangun pasti udeh ada Nyak ama Babeh trus pas pulang sekolah udeh ditinggal lagi tuh sendiri.
Kita kudu pahamin juga bahwa rêncana kita ora sêlalu bêjalan lancar, bahkan bisa baè ora kêlaksana alias gagal. Cara buat bangkit dari kêgagalan nyang bisa dicoba adalah pêrtama, bêrusaha bêrdamèi ama diri dèwèk. Kêdua, coba ngêliat kêgagalan sêbagè pêmbêlajaran. Awalnyah èmang sulit, tapi daripada kêcèwa mulu ama kêgagalan, sêbaèknyah ngêliat kêgagalan dari sudut pandang laèn. Kêtiga adalah yakin bahwa saban orang sêlalu punya kêsêmpêtan ama pilihan, têrmasup diri kita. Kêêmpat, èpaluasi rêncana ama pokus pada wayah dêpan. Kêlima, kita bisa cêrita ama orang laèn kalo èmang ngêrasa kêgagalan nyang têrjadi amat bêrat dan kita ora rosa ngêmikulnyah dèwèkan. Cara têrakhir adalah têrus nyoba ama ontong pêrnah bêrênti bêrusaha.
Pêmêrèntah Kabupatèn Sragèn ngasih aprèsiasi dalêm bêntuk hadiah buat para wajib pajak nyang dipontên taat bayar Pajak Bumi dan Bangunan (PBB). Acara undian PBB onoh sêkaligus pêluncuran aplikasi ID Billing Centre (IBC), yakni aplikasi kodê bayar nyang bisa dipakè sêbagè kodê pêmbayaran rètribusi daèrah ama pêndapêtan asli daèrah laènnyah. Ada 58 wajib pajak nyang nêrima hadiah dari pêmêrèntah sêudah dilakuin undian. Mêrèka adalah orang-orang nyang masup dalêm katêgori taat bayar pajak sêbêlon jatuh tèmpo. Hadiah utamanyah bêrupa êmpat unit sêpèdah motor, ênêm unit sêpèdah, 16 kulkas, 15 mêsin cuci, ama 17 tipi. Program undian bagi wajib pajak ênih sêlaèn ngasih aprèsiasi, sêkaligus buat numbuhin motipasi kêpada masarakat supaya bisa taat ngêbayar pajak.
Secara umum, fobia akan merasa sendiri, dan kesepian ntu mungkin bisa aje dialami siape aje. Bejibun orang kagak menyadari bahwa mengalami autophobia sampai didiagnosis langsung dengan para pakar. Autophobia ntu merupakan kondisi yang dialami 1 dari 10 orang dewasa, atau 1 dari 5 anak remaja. Penyebab dari kondisi ntu pun bervariasi, dan berkaitan pengalaman pribadi. Salah satu faktor penyebab seseorang mengalami autophobia, ya ntu kondisi ketika seseorang merasa takut untuk ditolak, ditinggalkan, atau merasa sendiri. Gangguan mental ntu membuat sulit untuk mengatur emosi di waktu tertentu. Perubahan mood dan mental yang mendadak bisa jadi sulit untuk bersosialisasi dengan orang lain. Misalnye lagi, bisa terjadi ketika seseorang merasa tumbuh di lingkungan keluarga yang tidak sehat atau tidak saling mendukung. Ketakutan akan merasa tidak dicintai oleh keluarga memicu kecemasan di kemudian hari atau dikenal dengan autofobia.
Kolaan Doel kedatengan rombongan Kemenkes. Ari enih, jadwalnye suntik paksin buat anak-anak muridnye. Kelas Doel kebagian urutan awal-awal. Makanye, pas ampe UKS, belon telalu rame. Cuman ade beberape sisa anak-anak kelas urutan sebelonnye. Pas ngantre, Doel liat temennye, lanang, ade nyang mukenye pucet bangat ampe diledekin ame nyang laen. Usut punye usut, tenyate die takut ame jarum suntik. Cuman, gegara paksin enih sipatnye wajib dari kolaan Doel, jadinye die mao kagak mao ngikut aje. Nyang masuk UKS lime orang lime orang. Doel kebagian ame temen lanangnye nyang pucet enih. Bari ngedeket, Doel nenangin die kalo proses suntik paksin, mah, cuman bentar. Sakitnye dikit aje. Temennye cuman ngangguk-ngangguk bae, tapi badannye masi gemeter. Begitu giliran rombongan Doel, Mereka masup ke UKS terus duduk di kursi nyang udeh disiapin ame Kemenkesnye. Proses nyuntik ke Doel, mah, bentar doang. Abis ditanye data diri, die langsung ditojos jarum, terus udeh. Begitu nengok ke tige bangku di sebelahnye, Doel liat temen lanangnye nyang tadi udeh nangis-nangis histeris bari dipegangin ame petugas Kemenkes nyang laen. Palanye dipaksa buat kagak nengok ke arah suntikan, terus badannye ditahan biar kagak gerak-gerak. Doel agak gidik ngeri juge. Untung die kagak pobia jarum suntik. Kalo iye, berabe bangat jadinye.
Tempat tinggalnye Kona entu berantakan dan kotor bener. Die entu dari hari Senin sampe Jum’at udeh pasti sibuk kerja dari pagi sampe malem. Nah pas akhir pekan, hari Sabtu atau Minggu entu die pake buat istirahat atau kagak lakuin segala hal yang die demen. Sayangnye, bersih-bersih dan beres-beres bukan kedemenannye. Hingga suatu hari, enyaknye yang dateng tempat tinggalnye, dan kaget bener ngeliat tempat tinggal Kona entu kotor dan berantakan bener. Akhirnye Kona pun terpaksa beres-beres dan bersih-bersih. Nah pas lagi beres-beres, die nemuin suatu harta karunnye pas SMA. Die pun kaget bener nemuin entu harta karun. Nyok deh mulai rajin beres-beres dan bersih-bersih supaye bisa nemuin harta karun!
Sesaat kemudian pandangan saya menangkap hal yang aneh, tanah yang tadinya hanya dipenuhi tanaman pohon singkong saat itu dalam pandangan saya terdapat sosok berpenampilan seperti tokoh salah satu punakawan, yang jelas itu bukan tokoh semar. jarak sosok itu sekitar enam meter dari tempat saya berdiri. Wujud sosok itu tinggi dan besar, kulitnya putih, tapi putihnya seperti dibaluri cairan kapur kemudian mengering, sungguh wajah sosok ini sangat menyeramkan. bibirnya berwarna sangat merah, tebal dan melebar, telinganya juga lebar seperti telinga gajah, hidungnya sangat besar namun bentuknya bulat menonjol. dan kelopak matanya hitam pekat. sesekali saya lihat mahluk ini menjulur julurkan lidahnya yang juga berwarna merah. entah apa yang dilakukannya. terdengar suaranya mengekeh ketika menjulurkan lidahnya. tiba tiba wajah mahluk ini menatap ke arah saya. saat itu kedua matanya terlihat jadi menyala merah. kedua telinga mahluk ini yang lebar bergerak gerak seperti kipas dan terlihat mahluk ini lebih sering menjulurkan lidahnya sambil terus menatap ke arah saya.
Encang aye pade usianye yang ke-40 tahunan, ngalamin sakit komplikasi. Awalnye, die ketawan kondisinye lagi sakit parah karena die jatoh di kamar mandi. Makin lama, entu sakit bener-bener bikin die kurus dan pucet. Lama kelamaan, dari sakitnye entu die didiagnosis sakit komplikasi. Pas entu kagak cuma makin kurus dan pucet aje, tapi kemampuan fisiologisnye pun nurun. Makin lama, die pun makin sakit total, kagak bisa bergerak, dan laennye sampe kudu dirawat di rumah sakit. Selanjutnye, die pun akhirnye udeh mulai kagak ngenalin siape dirinye dan siape aje orang-orang di sekitarnye. Terus pas dirawat di rumah sakit karena kondisinye udeh bener-bener parah, die ngalamin kritis. Enyak aye pun bener-bener ketakutan karena encang aye sekarat.
Saat menyiapkan diri menghadapi ujian, siswa berusaha mencari, dan menerapkan cara baru agar lulus dengan nilai yang memuaskan. Namun, ada aje ntu siswa yang menyontek dengan berbagai cara, dan motif karena tuntutan meraih nilai yang tinggi di samping juga tersedianye perangkat elektronik yang memadai. Kalau kite ntu ketahuan menyontek, akui kesalahan kite ntu, dan terimalah konsekuensinye untuk menunjukkan bahwa kite siap bertanggung jawab. Kite harus mengaku bersalah jika tertangkap basah atau guru memiliki bukti yang kagak bisa disanggah. Saat ketahuan menyontek, mungkin kite ingin menyangkal, tetapi ingat, ntu bukan solusi. Meskipun kite sangat takut ape bila harus berbicara jujur kepada guru, atau kepala sekolah, hanya ntu tindakan yang perlu kite lakukan. Langkah ntu juga bisa mempermudah keadaan sebab kamu kagak perlu terus bersandiwara atau berbohong. Cobalah mengingat ketika seseorang berbohong kepadamu, padahal kamu tahu upayanye ntu. Perlakuannye mungkin membuat kite sangat gedek, bahkan ingin marah. Jadi, jangan membuat situasi makin runyam dengan berbohong.
Hapè ngêgampangin kita buat nyimpên kênangan liwat poto ama pidio. Tapi, karna alêsan têrtêntu, poto ama pidio onoh bisa aja kêapus. Bagi êluh nyang nyimpên poto di kartu SD, ada cara paling gampang buat mulihin poto ama pidio nyang kêapus. Êluh cukup ngêgunain aplikasi EaseUS Data Recovery Wizard. Aplikasi ênih bisa êluh aksès liwat laptop Windows atau Mac. Caranyah, êlu kudu ngunduh ama masang aplikasinyah dulu. Sêlanjutnyah, sambungin kartu SD êluh kê lèptop. Têrus, buka aplikasi Data Recovery Wizard. Kalu udah, êluh bakal ngêliat drives pênyimpênan nyang ada di laptop, têrmasup kartu SD. Pilih kartu SD, têrus pêncèt tombol pindai. Sêlanjutnyah, aplikasi bakal mulè ngêmindai kartu SD buat ngumpulin data nyang bisa dipulihin. Buat pèrsi gratis, êluh bisa ngêmbalin data dêngan kapasitas ampè 2 GB.
Siape sih yanag kagak kesel, sakit ati, sedih, dan bahkan marah pas tau diselingkuhin sama pasangannye? Apelagi kalo udeh nikah same entu pasangan dan udeh punya anak. Kan pasti marahnye berkali-kali lipet. Bisa-bisanye udeh ngeresmiin dan janji di depan orang buat saling setia, tapi malah selingkuh? Udeh mane kalo udeh nikah dan punya anak, artinye kagak selingkuh dan khianatin istrinye aje kagak sih? Alias khianatin anaknye juga kan? Jadi waktu entu Colina udeh ngerasa ade yang aneh nih sama suaminye. Pas diselidikin, bener aje suaminye selingkuh. Jelas aje si Colina marah bener karena udeh diselingkuhin dan entu hal yang wajar kan ye?
Waktu kecil aye tuh pasti numpahin ape aje nyang di pegang. Nyak bilang aye pernah pegang kunang-kunang, mangkanye kalo pegang apa bae pasti dah kalo ga tumpah ya pecah. Kalo tumpahin barang sendiri kali mah kaga masalah yak, ini pernah numpahin barang orang. Sebenernya kejadiannye si kaga kaya gitu, waktu itu aue lagi maen ama ncing aye di warung tetangga. Trus bocah-bocah lagi pada duduk di bangku nah kebeneran aye dibangku nyang paling ujung. Waktu itu kaga maen apa-apan si, cuma duduk doang trus kaga sengaja aye kedorong trus nyenggol derigen minyak tanah. Mana tuh derigen masih penuh, eh aye malah disalahin padahal aye kan kesenggol, sempet takut pulang karna takut dimarahin karna harus ganti.
Masalah medis yang memerlukan metode operasi, sebelum ntu kamu perlu mempersiapkan hati dan mental agar operasi berjalan lancar. Dukungan dari pasangan, dan keluarga adalah cara terbaik untuk mengurangi ketakutan, dan kecemasan yang kamu alami. Jika dirasa masih kurang, kamu pun dapat berkonsultasi dengan dokter tentang kekhawatiran terkait operasi. Tindakan relaksasi diharapkan dapat membuat pasien lebih siap mental sebelum operasi. Pemberian esensial oil juga dapat membantu menurunkan kecemasan sebelum tindakan bedah. Kami juga mengenalkan konsep Family Center Care yang ada di RSUI, ya ntu tim akan melibatkan orang tua pasien untuk mendampingi anaknye yang operasi. Keluarga juga akan diberikan edukasi setelah tindakan operasi untuk menurunkannye kecemasan. Persiapan operasi ada dua jenis ya ntu persiapan fisik dan mental. Persiapan fisik diawali dengan pengkajian, pasien harus berkonsultasi dahulu ke dokter bedah untuk mendiskusikan apakah memang dibutuhkan pembedahan. Jika memang dibutuhkan, pasien selanjutnye akan mengisi dokumen persetujuan tindakan. Setelah ntu, bakal dilakukan persiapan dan pemeriksaan penunjang. Pasien akan diperiksa tanda-tanda vitalnya (tekanan darah, denyut nadi, suhu tubuh), diukur berat badan dan tinggi badannya, usia, riwayat penyakit dan alergi, riwayat pengobatan, riwayat operasi dan anestesi, riwayat merokok dan konsumsi alkohol, serta aktivitas fisik.
Belom lama, sekitar taun lalu, ada bocah pengen ngejar babanya keluar pager. Waktu itu, emaknya lagi mau ngonci pintu. Udah dilarang, itu bocah tetep lari ngibrit biar bisa ngejar babanya itu. Pas lagi lari mau nyebrang ada mobil yang liwat kenceng banget. Si bocah yang tadi mau nyebrang langsung ketubruk. Tangan ama kakinya rada beset gara-gara keserempet. Pas lagi ketubruk gitu, orang-orang sekitar situ langsung pada tereak gara-gara kaget, apalagi emak ama babanya itu bocah. Emak ama babanya yang panik ketakutan ngeliat anaknya ditabrak mobil langsung buru-buru lari maranin anaknya. Si bocah salah emang kagak idep nyebrang gitu, cuman si mobil juga salah, di tengah kampung bawa mobilnya ngebut gitu. Abis gitu, si bocah jadi takut buat nyebrang sembarangan, jadi makin idep cara nyebrang. Emak babanya juga belom bisa ngelepas bocah nyebrang sembarangan, takut jia trauma. Jadi orangtua, emang kudu ati-ati banget jagain bocahnya.
Setiap orang tentu memiliki selera fashion yang berbeda-beda. Kebanyakkan dari mereka memilih mengenakan baju yang mereka sukai mulai dari model, warna dan juga motif. Emang, kagak selalu polos, bejibun orang yang gemar mengenakan pakaian bermotif setiap harinye. Mengenakan pakaian bermotif memang terkesan sebagai pribadi yang fleksibel. Namun ada baiknye kalian berhati-hati ketika memilih mengenakan pakaian bermotif. Jangan sampe pakaian ntu tersebut justru menarik perhatian bejibun orang. Bukan karena motifnye yang bagus tapi lantaran mirip dengan benda sehari-hari. Hal ntu juga beberape kali dialami oleh beberape orang lain juga. Jadi jangan heran, kaget, dan gedek kalo baju kite ntu ada orang yang punya juga. Kecuali ntu baju kite jait sendiri, kite sendiri yang nentuin mau model kaya apenye.
Melihat anak kite ntu gelian sama ludah di jalanan, apelagi sampe ada orang yang bangkis terus kena kite, ntu hal yang wajar banget, kite seharusnye ntu jangan pernah memarahi si kecil jika die mulai menunjukkan perilaku yang kurang menyenangkan. Jangan pula memarahi saat die kagak mau melakukan hal yang kite sebagai orangtua perintahkan. Hal ntu juga bakalan memengaruhi kestabilan emosinye. Berilah pengertian kepada si kecil dengan kepala yang dingin, dan sabar. Hal ntu agar si kecil gampang merasa jijik juga dapat memahami apa yang kite sampaikan. Salah satu cara efektif untuk menghadapi si kecil yang penjijik adalah dengan membantunye ntu mengurangi rasa tersebut. Buatlah si kecil untuk lebih dapat berdamai dengan hal yang dianggapnya menjijikkan.
Saban berenang pasti berdua ama laki. Jadi, kalo mau bilasan udah tau mana tempat buat wadon ama laki. Lantaran bilasan bareng, di tempat masing-masing. Cuman, waktu itu pernah abis maen aer di pantai. Langsung ke bawah keran pancuran buat bilasan. Keran pancurannya ada tiga atawa empat. Waktu itu, tempatnya lagi kosong, lagi kagak ada yang bilasan. Tau-tau dateng orang laki aja nyalain keran yang di sebelahnya. Biarpun pake baju masih lengkep gitu, lantaran sebelahan, hawanya tetep malu. Langsung aja lari ke weseh buat bilasannya. Gara-gara hawa malu, jalan buru-buru. Pas mau masuk weseh juga buru-buru. Kagak engeh ampir masuk weseh laki. Untungnya belom ampe masuk, udah dibilangin ama penjaganya. Malu dua kali rasanya.
Suatu kêjadian tromatis bakal kêmbali nongol wayah têrdapêt suatu pêmicu nyang ngêbangkitin lagi ingêtan têradêp kêjadian onoh. Misalnyah, kêsamaan têmpat, warna, suara, pêristiwa, ama sêbagènyah. Rasa ngêri onoh mêrupakan rèaksi nyang normal kalu masing dalêm batês-batês kêwajaran, akan têtapi bakal ngêjadi bêrabè kalu rasa ngêri onoh bisa ngêbahayain orang laèn karna rèaksinyah bêlêbihan. Orang-orang nyang ngalamin gangguan pascatroma tumannyah bêrada pada kêadaan strès nyang bêkêpanjangan sêhingga bisa bêakibat nongolnyah gangguan otak, bêkurangnyah kêmampuan intêlèktual, gangguan èmosional, mau go gangguan kêmampuan sosial. Olèh sêbab onoh, kalu sêsêorang ngalamin strès pascatroma, kudu sigrah ditanganin sêsuè prosêdur nyang bêrlaku. Ontong ngêri buat minta pêrtolongan, yak!
Cika entu takut bener dimarahin. Die berpikir, kalo die salah, die bakalan diomelin. Soalnye pas kecil, Cika tinggal di panti asuhan. Dan tiap die kagak lakuin ape yang diperintahin atau ngelakuinnye kagak sesuai instruksi, die bakalan dimarahin dan dihukum. Hal entu bikin Cika terteken tiap mau ngomong atau lakuin sesuatu. Cika juga merasa terteken bener kalo die entu harus selalu ngerjain segala sesuatunye dengan tepat soalnye kalo salah bakalan dimarahin dan die takut dimarahin. Karena entu, Cika jadi tumbuh sebagai sosok yang selalu takut ngomong dan takut buat coba banyak hal produktif dan bagus layaknye orang-orang seusianye pas SMP atau SMA, misalnye ikut ekstrakurikuler atau ape. Cika bener-bener jadi kagak punya banyak pengalaman berharga soalnye die takut bener buat nyobanye. Nyok deh jangan dikit-dikit marahin orang kalo salah!
Anak dari Lenny Kravitz, dan pentolan band Aerosmoth, Steven Tyler, mengaku malu banget dah setelah kedua ayah mereka ntu membicarakannye tentang suatu hal kejadian saat konser di dunia maya, ya ntu karena celana die yang robek. Awal minggu yang lalu ntu, Kravitz membuat suatu heboh media, tentang hal yang terjadi setelah celana kulitnye ntu robek di atas panggung saat sedang tampil dalam sebuah konser musiknye. Adegan memalukan ntu tersebut dalam sekejap tersiar di dunia maya. Kravitz lalu menceritakan insiden yang menimpanye kepada Tyler. Melalui media sosial Twitter, Tyler menggoda Kravitz dengan mengatakan kalau dirinye menyesal kagak menyaksikan adegan celana robek ntu. Media lokal Expressen ntu ngeberitain dah tuh kejadian celana robek si panggun bener-bener kagak kebayang dah, Kravitz langsung lari aje ke balik panggung setelah celananye ntu robek. Die kemudian kembali ke depan panggung dengan celana baru, dan tidak lagi lincah mengingat kejadian yang baru menimpanye.
Kecelakaan motor emak bikin jia kayak linglung. Pas dibawa pulang ama baba, masih sadar. Pas ampe rumah, emak baru ngerasain palanya nyut-nyutan banget kayak ditusuk-tusuk, katanya. Sakit palanya itu gara-gara pas jatoh, pala duluan yang kena jalanan. Abis itu, emak rebahin badannya di ranjang. Palanya malah mangkin sakit ampe muter-muter katanya. Sangking kesakitannya, emak kagak kuat ampe kagak sadarin diri abis itu. Famili ama sodara laen langsung ngabawa emak ke rumah sakit. Di rumah sakit, emak masih kagak sadar ampe behari-hari. Pas dipereksa, emang palanya yang paling ngalamin cedera. Abis seminggu atawa 10 harian diopnam, emak bisa pulang. Abis dari situ, ampe sekarang 20 taunan lebih, emak masih ngalamin trauma di palanya. Gampang banget sakit pala kalo abis ngapa-ngapain.
Jun entu udeh dikenal sebagai orang yang berdedikasi tinggi, jenius, dan bertanggung jawab, serta ambisius. Banyak yang bilang, kalo Jun udeh mau sesuatu, pasti Jun bakalan dapet. Ibaratnye cuma tinggal nunggu waktunye aje. Nah sama halnye dengan persiapan masuk kuliah. Jun entu pengen kuliah di jurusan yang peminatnye tinggi dan entu ade di universitas dengan mutu terbaek sehingga banyak bener saingannye Jun. Walaupun temen-temennye bilang Jun udeh pasti bakalan keterima, die tetep berjuang keras. Akhirnye semua omongan dan usahanye Jun pun nunjukkin keberhasilannye Jun. Jun seneng bener karena diterima di perguruan tinggi negeri terbaek dan jurusan kuliah pilihannye sejak lama.
Pas aye magang, buat lulus aye harus 2 kali ujian. Aye magang pas semester ganjil taon ajaran 2021-2022. Jadi buat dinyatain lulus magang, aye harus bener-bener bertanggung jawab sama seluruh pekerjaannye aye, ngelakuin analisis kebutuhan, dan dua kali ujian sidang buat ngejelasin entu hasil analisis kebutuhan. Setelah nganalisis kebutuhan partisipannye aye dan selesai bikin laporannye, aye nyiapin materi buat presentasi terkait hasil analisis kebutuhan aye. Nah pas entu awal tahun 2022, akhirnye tiba saatnye buat aye ujian sidang hasil analisis kebutuhan di tempat magangnye aye. Terus beberape pekan setelahnye, aye ujian sidang magang lagi di hadapan para dosen fakultasnye aye. Setelah beragam perjuangan mulai dari ngerjain tugas-tugas magang, analisis kebutuhan, bikin laporan, dan sampe dua kali ujian sidang magang, akhirnye aye pun lulus. Wajar aje aye seneng bener karena berhasil lulus setelah lewatin beragam ujian!
Alsa entu dari keluarga yang semuanye kuliah jurusan kedokteran di universitas negeri top dan jadi dokter yang beken karena kehebatannye. Nah sejak die bocah SD, die selalu diikutin beragam les supaye nilainye bagus. Die juga ikut kegiatan enih dan entu supaye resume pengalamannye banyak. Entu semua berlangsung sampe die SMA. Nah pas die SMA kelas 3, tibalah waktunye pendaftaran. Die pun daftar jurusan kedokteran di entu universitas top tempat keluarganye pade kuliah dulu. Tapi jelek nasibnye, die ketolak. Die pun sedih karena ngecewain enyak, babeh, dan keluarganye yang laen. Mereka orang berharga yang percaya die bisa ikutin jejak keluarganye, tapi sayangnye die gagal dan udeh ngecewain mereka para orang berharga.
Akhirnye aye tuh nahan kecing ampe nemu toilet nyang bersih. Trus pas keluar tol aye kebeneran banget kebelet boker, ya otomatis cari toilet paling deket. Di situ tuh cuma ada warung pinggir jalan, toiletnya juga masih jadul karna belom dikasih ubin masih keramik. Geli banget tiba-tiba ade hewan cacing gitu karna kondisinye bener-bener bikin jijik dah. Mana kebelet boler tapi kaga betah make toilet nyang kaga bersih.  Mana udah diujung tanduk, tapi bener-bener kaga konsen kalo make toilet nyanh jorok. Kaya mau ngapain juha kaga tenang karna geli gitu bayanginnye. Langsung keinget terus-terusan ampe ngapain aje tuh bakalan inget ama kondisinye nyang jorok.
Pêmutusan hubungan kêrja adalah hal nyang paling dingêriin ama pêgawè. Gelombang PHK ampè karang masing têrus ngêhantuin para pêgawè. Pêmutusan hubungan kêrja atau nyang biasa dikênal PHK adalah pêngakhiran hubungan gawèan karna suatu hal têrtêntu nyang ngakibatin bêrakhirnyah hak ama kêwajiban antara pêgawè, buruh, ama pêngusaha. PHK ênih juga êrat kaitannyah ama hukum sêhingga pêngusaha atau pêgawè ora bisa ngêlakuin pêmutusan hubungan kêrja sêènaknyah. Pêrusahaan yang ngêlakuin PHK ama pêgawènyah wajib ngasih sêjumlah hak. Misalnyah, ngêbayar pêsangon, pênghargaan wayah bêgawè, ama pênggantian hak. Pêsangon nyang kudu dikasih pêrusahaan kêpada pêgawè nyang di-PHK kudu bêdasarkan Pêraturan Pêmêrèntah (PP) Nomor 35 Taun 2020.
Ada banyak hal nyang bisa êluh coba di dunia ênih buat nyiptain pêngalaman nyang nyênêngin. Dêngan nyoba suatu hal nyang bêlon pêrnah êluh lakuin sêbêlonnyah, êluh bisa ngêdapêtin banyak hal ama ngêrasa lêbih kêtantang dan bêrsêmangêt. Têrus, bakal nongol suasana baru nyang ora ada pada sari-sarinyah. Rasa bosên go mulè ilang. Wayah êluh nyoba suatu hal baru, êluh bakal kêtêmu ama orang-orang baru juga. Apahlagi kalu êluh milu sêbuah komunitas di dalêmnyah, mangka jaringan pêrtêmênan êluh bakal mangkin lêga. Êluh juga bisa bêlajar banyak dari mêrèka. Êluh bisa ngambil pêlajaran ama pêngalaman dari mêrèka sêmuah, sêhingga êluh bakal mangkin sêmangêt ama têrmotipasi buat nyoba hal baru laènnyah.
Akhirnye selama Klay sekolah sampe kuliah, die kagak punya temen sama sekali karena die sering bener marah tanpa sebab. Entu semua awal mulanye kalo kagak salah pas Klay SD. Klay entu enyak dan babehnye sering berkelahi, entah secara verbal ataupun fisik. Lingkungan keluarga besar dan lingkungan tetangganye pun juga kasar-kasar. Entah ade hubungannye atau enggak, intinye sejak SD kalo kagak salah ye, Klay jadi sering bener marah tanpa sebab. Bahkan pas jaman SD, SMP, dan SMA kagak jarang die marah tanpa sebab sampe mukul. Nah pas kuliah die udeh kagak terlalu sering mukul, tapi die tetep sering marah tanpa sebab. Klay bingung ape yang kudu die lakuin. Nyok deh periksa ke profesional kalo ade perilaku-perilaku yang ganggu!
Kalo dokter udah tau pasti gejalanya beneran agoraphobia dari pemereksaan sebelomnya, dokter bakal ngasih atawa nyaranin pengobatan yang kudu dikerjain ama pasien. Pengobatan yang kudu dikerjain pertama itu psikoterapi. Dokter bakal kasih terapi yang dibilangnya terapi perilaku kognitif. Terapi yang ini bikin pasien lebih pede, berani, ama mikirnya yang baek-baek aja kalo ngadepin tempat umum yang sebelomnya jia takutin. Abis itu, dokter ngasih terapi pemaparan buat ngurangin rasa ngerinya. Udah gitu, terapi yang ini ngebikin si pasien mikir kalo yang jia takutin itu hal yang biasa. Terapi terakhir namanya terapi relaksasi. Ini ngebikin pasien ngerasa lebih enteng badannya, lantaran otot lemes ama ngurangin rasa tegangnya pas jia ketakutan. Kalo udah abis terapi, dokter juga bakal ngasih obat buat nenangin perasaannya. Ini kudu dikerjain rutin ama ngikutin suruhan dokter biar cepet sembuh.
Ngêri diudag anjing, dua bocah di Palèmbang nibla kê danau kêjaan ampè kêlêlêp. Bisa jadi mêrèka ngalamin cynophobia, yakni istilah nyang bisa diartiin sêbagè pobia anjing. Orang dêngan kondisi ênih bakal ngêrasa têrancêm atau amat ngêri wayah bêpapasan langsung ama anjing. Dalêm kasus nyang parah, gêjala pobia anjing bisa baè nongol tibang dêngan ngêbayanginnyah. Pobia anjing tumannyah dialamin karna pêngalaman nègatip nyang udah dilaluin, misalnyah pêngalaman nyang têrjadi wayah masa bocah-bocah. Bukan tibang pêngalaman nègatip baè, rasa ngêri ama cêmas nyang bêlêbihan ama anjing go bisa bêkêmbang dari doktrin orang nyang sêring nyatain kalu anjing adalah hèwan galak nyang dêmên ngêgarot. Kalu hal onoh têrus-têrusan dilakuin, mangka bocah bakal ngêbangun imajinasinyah dèwèk sêhingga pikirannyah nyatain bahwa anjing adalah binatang bêbahaya.
Bocah-bocah nyang ngêjadi korban pêrundungan di sêkola banyak nyang ora bêrani ngadu. Alêsannyah bêragêm, mulè dari ngêri, jêngah, ampè diancêm ama pêlaku. Pada 2021, KPAI nyatêt têrjadi 53 kasus bocah korban pêrundungan di lingkungan sêkola ama 168 kasus pêrundungan di dunia maya, sêdêngkan dari Januari ampè Oktobêr 2022, kasus pêrundungan di sêkola ningkat ngêjadi 81 kasus. Kata Riza Noviana Khoirunnisa, Pakar Psikologi Anak Unipêrsitas Nêgêri Surabaya, pênyêbab pêrundungan ada bêbêrapah paktor. Tapi, nyang paling dirinyah sorotin adalah paktor kêorasêimbangan antara pêlaku ama korban. Kêorasêimbangan onoh bisa bêrupa ukuran awak, pisik, kêpandèian komunikasi, gèndêr, ampè status sosial. Sêlaèn onoh, ada juga pênyalahgunaan kêorasêimbangan kêrosaan buat kêpêntingan pêlaku dêngan cara ngêgganggu atau ngucilin korban.
Elu pernah ketemu idola elu secara kebetulan? Nah si Alsa pernah. Pas taon 2022, Alsa akhirnye ketemu sama idolanye secara kebetulan pas Alsa lagi liburan di negara idolanye. Jelas aje Alsa seneng bener bisa ketemu idolanye secara kebetulan. Apelagi pas ketemu, idolanye entu bukain pintu buat Alsa. Tentu aje si Alsa makin kesenengan. Tapi, elu tau kagak kenape orang – termasuk Alsa – bisa seneng bener pas ketemu idolanye? Nah ternyate, ketemu idola, emang wajar bikin kite seneng. Karena ibaratnye kan idola entu orang yang kite sukain. Nah pas liat hal yang disukain kite jadi seneng bener kan? Kite yang tadinye lagi ngerasa tertekan dan emosi negatif laennye, pas liat yang kite sukain – misalnye idolanye – kite jadi langsung ngerasa seneng. Apelagi idolanye Alsa kagak cuma keren aje, tapi bener-bener multiatlenta, lawak, tapi juga sopan. Jadinye wajar aje kalo Alsa seneng ketemu idolanye, apelagi secara kagak sengaja.
Anak kagak mendapatkan toilet training sehingga kurang tanggap apa yang harus dilakukan saat berada di toilet sendirian. Takut ada yang mengintip saat di toilet umum, atau mendengarkannye suara saat menggunakan fasilitas di dalamnye. Pada umumnye anak usia >3 tahun BAB sekali sehari. Namun ketika terdapat faktor seperti tersebut di atas seorang anak kagak bakalan BAB selama berhari-hari. Hal ntu sudah bukan hal yang wajar. Enggan untuk BAB karena toilet phobia bisa memicu masalah baru ya ntu konstipasi. Apabila anak konstipasi maka akan jauh lebih buruk karena kagak hanya anak yang akan merasa tersiksa karena tidak bisa BAB tetapi orangtuanye juga bakalan kesulitan memberikan pertolongan. Konstipasi terjadi akibat anak menunda BAB terlalu lama, feses mengeras, dan sulit dikeluarkan.
Elu tau kagak, ape yang bakalan dialamin sama orang yang di-bully? Aye jadi punya trauma sampe sekarang karena pernah di-bully pas SD. Aye di-bully sama segerombolan temen SD yang hobinye nge-bully orang. Mereka nge-bully aye dengan cara melototin, nyinisin, nyindir, dan pernah manggil aye cuma buat dipojokkin. Entu semua bener-bener bikin aye ketakutan tiap harinye karena di-bully. Nah elu tau kagak? Kalo ternyate emang wajar aje – aye ataupun orang laen yang di-bully – ngerasa takut. Pengalaman buruk akibat di-bullying emang bisa bikin orang diliputin rasa takut sampe ngerasa cemas dan bergejala keringetan, nyeri dada, dan jantung berdebar cepet atau kagak teratur. Jadinye emang kagak ketakutan aje kalo kena bully tuh, alias ade dampak laennye.
Waktu ntu lagi jalan-jalan ke salah satu tempat wisata, di suatu daerah. Perginye rame-rame bareng-bareng sama keluarga. Seru banget dah emang kalo lagi jalan-jalan rame-rame gitu. Tau-tau aje sodara aye ada yang kebelet pengen buang air kecil. Yaudeh dah tuh die langsung maen ngibrit aje lari ninggalin rombongan. Setengah jam die kaga balik-balik juga, akhirnye aye, dan sodara-sodara aye yang laen kite semua pade jalan lah ke kamar mandi buat nyari die khawatir terjadi hal-hal yang kagak diinginkan atau nyasar dienye. Kite sepanjang perjalanan mikir kenape sih ni bocah lama amat. Ape die sembari buang aer besar, ape ketiduran si toilet, ape nyasar. Kite semua maen tebak-tebakkan aje dah tuh. Tapi ternyata emang iye bener jarak ke kamar mandi dari kite jalan ntu lumayan jauh jaraknye. Sampelah kite di toilet, aye masuk ke ntu toilet cewe, dan sodara aye yang laki emang mau buang hajat juga die ke toilet laki. Terus pas sodara aye yang laki masuk, kamar mandi sepi senyep, tau-tau ada sodara aye cewe amprokan sama die tereak lah terkejut dua-duanye. Taunye die salah masuk toilet, karena malu banget die kaga mau keluar sampe nunggu kamar mandi sepi. Pas aye keluar dari kamar mandi karna die kaga ada di dalem, kagetlah kite pas keluar udeh ada die sambil mukanye merah abis cerita kejadian memalukan ntu. Emang kalo lagi kebelet kite kudu harus teliti jangan grasak grusuk.
Di terima di salah satu kampus ternama di Indonesia merupakan suatu kegirangan yang kaga bisa di gambarin dengan kate-kate, dan dijadiin bahan omongan orang-orang begitu keterima, bejibun ucapan diberikan orang-orang buat kite. Pokoknye rasanye kaya berasa masih mimpi aje gitu bawaannye pas keterima di ntu kampus, padahal waktu ntu udeh kuliah ber bulan-bulan tapi rasanye masih kaga percaya aje gitu, karena terlalu girangnye kuliah di ntu kampus. Tidak berenti ngucap syukur Alhamdulillah Allah kasih hadiah sebesar ntu. Masuk ntu kampus tanpa pake tes yang banyak dan susah, gapake berjuang lagi setelah selesai sekolah. Karena masuk ntu kampus dari jalur undangan ya ntu di liat dari nilai-nilai di rapotnye.
Bejibun orang sepakat bahwa toilet pria, dan wanita memang harus dipisah. Namun rupanye, aturan ntu sama sekali kagak berlaku untuk model cantik Bar Rafaeli. Ditemukannye sebuah potreran yang dipajangnye lewat Twitter ntu. Dalam gambar tersebut, Wanita cantik berpose seolah akan buang air kecil, namun dengan gaya laki-laki. Foto ntu emang iye kagak diambil tanpa alasan. Lewat posenya ntu, die berharap dapat mempengaruhi masyarakat agar berhenti menghujat kaum gay, lesbian, biseksual dan transgender. "Gay, lesbian, biseksual dan transgender, semuanya setara," demikian yang ditulis Bar lewat akun Twitternye. Sungguh ironi banget dah zaman sekarang hal ntu sangat didukung sunggu sangat disayangkan. Bagi laki-laki kagak masalah jika ada wanita di toilet pria. Tapi ape wanita kagak malau juga akan bersikap biasa aje jika menemukan pria di toiletnye, pastilah malu, dan cewe juga bakalan ogah ke kamar mandi laki.
Adapun perbedaan yang terjadi di antara sifat pemalu, dan fobia sosial ya ntu sifat pemalu akan berlangsung sementara aje, atau jangka pendek. Kondisi tersebut juga kagak bakal mengganggu kehidupan sosial, seperti halnye bekerja, sekolah, dan juga hubungan pertemanan. Sedangkan untuk orang yang mengalami gangguan fobia sosial, mereka akan mengalami hal tersebut dalam waktu yang lama hingga mengganggu kehidupan sosial mereka. Saat mengalami kecemasan sosial, penting untuk mengetahui situasi seperti ape yang menyebabkannye hal ntu tersebut. Apakah berbicara empat mata di ruangan tertutup, atau sekadar berada di ruangan terbuka dengan bejubun orang. Pemicu gangguan kecemasan pada tiap orang mungkin berbeda. Dengan mengetahui penyebabnye, kite bisa menemukan cara paling tepat untuk mengatasinye.Cara terbaik untuk menghilangkan rasa takut bertemu orang ya ntu dengan menemui lebih bejibun orang. Meskipun sulit, tetap perlu menghadapi ketakutan ntu tersebut.
Sêorang guru gêdé di Unipêrsitas Riau nyang pêrnah ngêjadi dèkan FKIP kampus onoh diturunin pangkatnyah. Soalnyah, propèsor onoh ngêplagiat buku Budaya Bahari nyang ditulis Mayjèn Purnawirawan Joko Pramono dalêm bukunyah nyang bêjudul Sêjarah Maritim. Guru gêdé onoh udah dihukum sêsuè ama statuta kampus. Kasus plagiarismê ora tibang têrjadi di kalangan kampus. Di dunia kêpênulisan, hal onoh sêring têrjadi. Ngêjèplak karya orang laèn èmang gampang. Tinggal ganti nama pênulis, judul, ama èdit-èdit sêdikit, sêbuah karya milik orang laèn diakuin karya dèwèk. Mangka dari onoh, ontong sêkali-kali ngêjadi plagiat. Pêrcaya bè ama diri dèwèk bahwa êluh bisa nulis tanpa nyontèk. Sêjêlèk apah go tulisan nyang êluh kêja, onoh jauh lêbih baèk daripada ngêjèplak tulisan orang laèn.
Uler emang jadi sala atu hewan nyang paling banyak ditakutin ame orang-orang. Banyak orang nyang beranggepan kalo semue jenis uler enih bebahaye, beracun, ame mematikan. Belon lagi, badannye nyang licin-licin gitu kagak bikin semue orang demen, geli ame takut iye. Nah, ketakutan ame uler ini ngebawa orang bise jadi pobia ame uler, ato namanye ophidiophobia. Penyebabnye bise macem-macem, gegara epolusi, pengalaman pribadi, ato pengaruh budaye. Orang nyang punye ophidiophobia, kalo liat uler, mao itu secare langsung ato lewat poto/gambar, biasanye bakal merinding yahoed, badannye geter, mual-mual, bahkan kalo parah bise sampe gumoh ato kena serangan panik. Kalo udeh begini, kudu nenangin diri dulu dan sebise mungkin indarin buat liat poto, gambar, ato bahkan uler benerannye.
Waktu entu Kona beli barang secara online. Kona entu beli totalnye 2. Nah pas udeh beberape hari dari mesen entu 2 produk secara online, akhirnye produknye pun sampe. Nah Kona pun buru-buru buka entu bungkusan paket. Lah tapinye cuma ade satu produk aje di dalem entu paket. Kona udeh mastiin beberape kali. Die pun akhirnye lapor ke petugas jualannye. Kona udeh lapor, tapi kagak direspons-respons. Padahal Kona udeh lampirin bukti video unboxing yang jelas-jelas emang cuma ade 1 produk aje yang dikirim, sedangkan bayarnye buat 2 barang. Karena petugasnye balesnye lama dan abis entu bales cuma seadenye, kagak ngerti, Kona pun akhirnye marah ke entu petugas.